प्रशासनिक रिपोर्टर|भिलाई
प्रशासनिक रिपोर्टर|भिलाई
बजट के लिए फीडबैक लेने जोन-3 दफ्तर पहुंचे मेयर देवेंद्र यादव को शुक्रवार को पब्लिक की समस्या सुननी पड़ी। जोन-3 के लोगों ने पहले तो मेयर को बजट के लिए फीडबैक दिया। फिर अचानक कैंप एरिया के लोग पहुंचे और सफाई से लेकर पानी की समस्या सुनाने लगे। मेयर ने सभी को सकारात्मक आश्वासन दिया। कहा, निगम मूलभूत कार्यों में लगा हुआ है। मूलभूत कार्यों के अलावा बेहतर कार्य किया जा सकें। इसके लिए हर जोन के लोगों से फीडबैक लिया जा रहा है।
फीडबैक देने पहुंचे लोगों ने मेयर को बताया कि, विजय कांप्लेक्स के पास फल मंडी से लगी हुई जगह पर कब्जा कर लिया गया है। ज्यादातर ठेले पर फल, फेरी व सब्जी बेचने वाले लोग मंडी में काम करते हैं। उन्होंने कब्जा किया है। उन्हें हटाया जाए। जोन के पार्षदों ने भी इसका समर्थन किया और जल्द से जल्द कार्रवाई करने की मांग की। बैठक में शिक्षा, बिजली, पानी, स्वास्थ्य समेत अन्य सुविधाओं को बेहतर बनाने के सुझाव प्राप्त हुए। इस दौरान जोन के पार्षद दुर्गा प्रसाद साहू, जी. राजू, छोटेलाल चौधरी, जे. श्रीनिवास राव, विनोद चेलक, नंद कुमारी वर्मा, रश्मि सिंह, पीआरओ अशोक पहाड़िया, इंजीनियर रवि सिन्हा, स्वच्छता निरीक्षक वीके सेमुअल समेत अन्य मौजूद रहें।
npi_Deva npi_Deva hin_Deva hin_Deva